18 F. KAISER 



mum HuLLEMAN collegam salutare non licet, perquam doleo: gravi nimi- 

 rum morbo implicitus orationem inauguralem iusto tempore habere, nee 

 lectiones auspicari, potuit. Clarissimus Cobetüs de Literis Latinis scholas 

 continuavit, quas vacante cathedra benevole susceperat et quibus ante 

 ferias brumales finem iam imposuerat. Academiae est maximas habere 

 gratias Viro Clarissimo Cobeto, quem ad illa negotia suscipienda tarn 

 paratum invenerit. Speramus fore ut Clarissimus Hulleman, valetudine 

 integra, cito munus sit occupaturus, quod sine dubio honorificentissime 

 geret. 



lucundissimum mihi accidit, amicissime Süringar, tibi provinciam ab- 

 sentis praeceptoris , honorifico titulo, esse mandatam; quae provincia perpe- 

 tuum erit vinculum,quo Academia Lugduno-Batava tecum continebilur. Vix 

 annus est ex quo, unus auditorum diligentissimorum , Astronomiae, Mathesi 

 et Physicae operam dabas, ac si disciplina, quam prae ceteris amas, tibi 

 numquam munus quoddam publicum esset partura. Ante hos paucos 

 menses Rector Magnificus te, novum Matheseos Magistrum Philosophiae 

 Naturalis Doctorem creatum, gratulatus sum, et nunc iam te collegam 

 salutare licet. Eximia et rara tibi contigit fortuna aut felicitas, quod te 

 totum nunc dare potes disciplinae, quae tibi plurimum cordi est, et iuve- 

 nili aetate munere es ornatus , quo viri , doctrinae laudi et vitae usu eximii , 

 perquam honoratos se esse iudicarent. Quod tarnen Hoekiüm nostrum 

 nuperrime monebam , quum eum Matheseos Magistrum et Philosophiae Na- 

 turalis Doctorem , ex ordinis Mathematici decreto , crearem , nunc maxime 

 in te cadit, multum scilicet ab eo iure postulari, cui magna committuntur. 

 Deus tibi naturam fehcem largitus est. Industria et recte agendi voluntas 

 numquam tibi defuerunt. Quantacunque sint quae a te exspectamus , exspe- 

 ctationem superare poteris, et facies certo, quamdiu modestiae laude, quae 

 hucusque te ornavit , florebis , et Deus tibi valetudinem integram et animi 

 vires concedet. Ingredere igitur strenue vitae viam, quam tibi patefactam 

 cernis, auxihum eins implorans, sine quo nihil est humana imbecillitas. 

 Ita, beatus virtute, de disciplinis et Academia Lugduno-Batava bene 

 merebis. 



